Gérard Gertoux

**Gérard Marcel Laurent GERTOUX** (naskiĝis  en Liono) estas franco, profesie inĝeniero, aŭtoro de variaj libroj, per kiuj li eksponas siajn personaj teoriojn pri la kronologio de la Biblio kaj la prononco de la Biblia Tetragramo.

Anstataŭ akcepti la ekzistantan interkonsenton de fakuloj pri la probabla prononco originala de la kvarlitera hebrea nomo de Dio, יהוה (JHVH), Gertoux defendas elparolon "Yehowah" (Jehova). Seninforma mencio de lia libro troviĝas ankaŭ en *The Encyclopedia of Christianity*  kaj *Dictionnaire encyclopédique de la Bible*.

## Vivo 
Gérard Gertoux naskiĝis la 19-an de marto 1955 en la 7-a arondismento de Liono.

En 2007 Gertoux devis rezigni pri siaj doktoriĝaj studoj ĉe la ''Maison d'Orient'' de la Universitato 2 de Liono. Jam estis programita la defendo de lia tezo, kiam la akademia ĵurio decidis ne doni al li la deziratan gradon. Li atribuas ilian decidon al tio, ke oni letere informis ilin, ke li estas membro de la Atestantoj de Jehovo. La direktoro de studoj en la liona instituto rajtigis lin transloki sian studon al la Nacia instituto pri orientaj lingvoj kaj civilizacioj en Parizo, kiu tamen pro formalaj kialoj malakceptis lin la 7an de julio 2009. Lin informis poste la tezdirektoro de ĉi tiu instituto, ke la ĉefa problemo estis trovi ĵurion, kiu konsentus prezidi la defendon de la tezo: li do konsilis serĉi profesorojn, kiuj akceptas la samajn fundamentismajn vidpunktojn, ekzemple kontaktante la fundamentismajn teologiajn fakultatojn de la baptistoj de Vaux-sur-Seine aŭ de la ultra-kalvinistoj de Aix-en-Provence.

En 2012 li enmetis mencion (ne la tekston) de sia tezo en la retejon de la Internacia Asocio de Asiriologio.

## Liaj ideoj 
La plej diskonigita de la teorioj de Gertoux estas tiu, kiu koncernas la ĝusta prononco de la Biblia Tetragramo יהוה (JHVH). Li asertas, ke la korekta elparolo estas kaj ĉiam estis tiu, kiun la angla kaj franca ortografioj indikas per la literoj Yehovah). Ĝenerale, oni konsideras la hebrean alfabeton esence konsonanta alfabeto, kies literoj nur foje sugestas ankaŭ la taŭgajn vokalojn. Laŭ li, ĉiu el la kvar literoj de la tetragramo יהוה indikas klare la korespondan sonon vokalan aŭ duonvokalan.

Aliaj liaj ideoj rigardas la datojn de eventoj, kiujn li asignas ne al jaroj ĝenerale konsiderataj ĝustaj sed al aliaj. Ekzemple, laŭ li, la morto de Kserkso la 1-a (Persio), kiun la historiistoj atribuas al la jaro 465 a.K., okazis laŭ li jam dek jarojn pli frue, kiel afirmas ankaŭ la Atestantoj de Jehovo.

Laŭ li, Eva estis kreita ĉirkaŭ la jaro 4000 a.K., la Eliro okazis precize en la jaro 1533 a.K. kaj oni povas datigi ankaŭ eventojn kiel la Diluvo de Noa.

## Eĥoj 
La libron de Gertoux pri la elparolo de la biblia tetragramo mencias, sen akcepti lian opinion, Won W. Lee, Aviv Schoenfeld, George W. Buchanan, Charles Perrot, Pavlos D. Vasileiadis, Daniel Faivre, Bruce M. Metzger, Anne Pasquier, Sarah Lind.

Samopinias pri la elparolo de la biblia tetragramo kaj citas la tiuteman libro de Gertoux:
* Philippe Barbey,
* ThomA A. Ross,
* Didier Mickaël Fontaine,

François Boespflug konsentas kun Gertoux, ke inter judoj ne ekzistis formala malpermeso elparoli la tetragraman nomon de Dio.

Pri unuopaj aliaj libroj de Gertoux oni trovas menciojn en piednotoj:
* 
* 

Iuj plilongigas siajn bibliografiojn inkluzivante librojn de Gertaux sed neniel mencias lin en la korpo de siaj studoj:
* Giuseppe Veneziano. (2015). L'eclisse di Erode, Osservatorio Astronomico di Genova, Università Popolare Sestrese Piazzetta dell’Università Popolare, XVII Seminario di Archeoastronomia Associazione Ligure per lo Sviluppo degli Studi Archeoastronomici.
* Jozef Hudec kaj Miroslav Černý,
* Emil Khalisi The Double Eclipse at the Downfall of Old Babylon kaj The Solar Eclipses of the Pharaoh Akhenaten.

La ideojn de Gertoux pri la historio de la Izraelidoj kaj pri ilia Eliro el Egiptio mencias David A. Snyder.

Lin citas Theodor Turner.

Oni trovas mallongegan aludon al lia ideo pri la dato de la fondo de Kartago.

## Eldonitaj verkoj 
### Libroj 
* Gérard Gertoux (1 aŭgusto 1999). *Un Historique du nom divin: Un Nom Encens*. Editions L'Harmattan. ISBN 9782296391994. OCLC 716841963.
* Gérard Gertoux (2002). *The Name of God Y.eH.oW.aH Which is Pronounced as it is Written I_Eh_oU_Ah. It Story. G - Reference, Information and Interdisciplinary Subjects* Series. University Press of America. ISBN 9780761822042. OCLC 59502233.
* Gérard Gertoux (2005). *Guds navns historie.* København: Gramma. ISBN 87-990125-6-1. OCLC 473717946.
* Gèrard Gertoux (2007). S. Pizzorni (ed.). *Storia del nome di Dio. Un recente studio che fà luce sulla corretta pronuncia del sacro nome*. Tradukis G. Gabrielli; M. Aragone. Azzurra 7. ISBN 9788888907093.
* Жерар Жерто (2 February 2018). Имя Бога: его история и произношение. Kiev: Strelbytskyy Multimedia Publishing.
* Gérard Gertoux (2019) *Scientific Approach to an Absolute Chronology Through Synchronisms Dated by Astronomy*. doi:10.20850/9781534204577. ISBN 978-1-5342-0457-7

### Artikoloj 
* Dating the fall of Babylon and Ur thanks to Astronomical Events. 2013. arXiv:1309.2758.
* Gérard Gertoux (2018). Pascal Attinger; Attinger P.; Cavigneaux A.; Mittermayer C.; Novak M. (eds.). Text and image: proceedings of the 61e Rencontre Assyriologique Internationale, Geneva and Bern, 22-26 June 2015. Orbis biblicus et orientalis., Series Archaeologica. Vol. 40. Leuven; Bristol, CT: Peeters Publishers. ISBN 978-90-429-3713-0. OCLC 1046070112.
* Notes brèves: 101) Gérard Gertoux, "Dating the Reigns of Xerxes and Artaxerxes”. Nouvelles Assyriologiques Bréves et Utilitaires (Société pour l’étude du Proche-Orient) (4): sid. 179. 2019-12. ISSN 0989-5671.
* Gérard Gertoux, ”Biography of Themistocles: 536–471 BCE or 524–459 BCE?”. Nouvelles Assyriologiques Bréves et Utilitaires (Société pour l’étude du Proche-Orient) (3): sid. 199-200. 2020-09. ISSN 0989-5671.
* Gérard Gertoux, "Intercalations during the co-regency of Xerxes with Darius I" Nouvelles Assyriologiques Bréves et Utilitaires (Société pour l’étude du Proche-Orient) (4): sid. 273-279. 2020. ISSN 0989-5671.
* Gérard Gertoux, "Mesopotamian chronology over the period 2340-539 BCE through astronomically dated synchronisms and comparison with carbon-14 dating 1". 2021. hal-03090272.

### Filmoj 
* Fritz Poppenberg (2014). The Name of God. Drei Linden Film.

## Notoj kaj referencoj 
;Bibliografio

*
*
*

Kategorio:Vivantaj homoj
Kategorio:Biblia Tetragramo